बता दें कि सोमवार को शेयर बाजार की सकारात्मक शुरूआत हुई और सेंसेक्स 116.76 अंकों या 0.36 फीसदी की तेजी के साथ 32,506.72 पर बंद हुआ, जो 18 अक्टूबर के बाद अब तक का उच्चतम बंद स्तर है। मंगलवार को वैश्विक बाजारों में मजबूती का असर घरेलू बाजार पर भी देखने को मिला, जिस वजह से सेंसेक्स 100.62 अंकों या 0.31 फीसदी की तेजी के साथ 32,607.34 पर बंद हुआ। हालांकि बुधवार यानी 25 अक्टूबर को सरकार द्वारा उठाए गए आर्थिक कदमों से बाजार को और बल मिला। सेंसेक्स 435.16 अंकों या 1.33 फीसदी की मजबूती के साथ 33,042.50 पर बंद हुआ। गुरुवार को एक बार फिर शेयरों में तेजी आई और सेंसेक्स 104.63 अंकों या 0.32 फीसदी की तेजी के साथ 33,147.13 पर बंद हुआ, जो रिकॉर्ड उच्च स्तर रहा।